钦定古今图书集成/明伦汇编/氏族典/第196卷 > 《廖用贤尚友录》 > 苗履
## 钦定古今图书集成/明伦汇编/氏族典/第196卷 > 《廖用贤尚友录》 > 苗履

按《宋史苗授传》：“授子履，束发从戎。”授之降木征也，履
护送至京，得阁门祗候，历熙、延、渭、秦四路钤辖，知镇
戎军。以事窜房州，起为西上阁门副使、熙河都监，又
责右清道率府率，监峡州酒税。元符初，悉还其官，知
兰州。诏同王赡取青唐，与姚雄合兵讨峗羌，笺罗结
羌列阵以待，势甚盛。履叱军士纳弓于鞬，拔刀而入，
乘胜围兰宗堡，纵兵四略，焚其族帐而还。录功擢神
龙卫四厢都指挥使、成州团练使，知庆州、渭州，进捧
日天武都指挥使。